లండన్, ఫిబ్రవరి 27: ‘‘ఆరోజు ఆస్టిన్ బార్(కాన్స్స)లో కాల్పులు జరిగిన విషయం నాకు తెలిసిందిగానీ.. చనిపోయింది నా భర్తేనన్న విషయం తెలియలేదు’’ అని శ్రీనివాస్ కూచిభొట్ల భార్య సునయన బీబీసీకి ఇచ్చిన ఇంటర్వ్యూలో తెలిపారు. భర్త మరణంతో తన లోకం ఒక్కసారిగా చీకటైపోయిందని ఆమె ఆవేదన వెలిబుచ్చారు. ఫిబ్రవరి 22 ఉదయం ఆఫీసుకు వెళ్తూ తన భర్త తనకు బై చెప్పాడని.. ఆయన్ను ప్రాణాలతో చూడ్డం అదే ఆఖరుసారి అని సునయన కంటతడిపెట్టారు. అప్పటికి రెండు రోజులుగా రాత్రిపూట ఇంటికి ఆలస్యంగా వస్తుండడంతో.. ‘ఈరోజు వర్క్ ఏదైనా ఉంటే ఇంటికి తెచ్చుకో. ఇద్దరం కలిసి కాసేపు టీ తాగుతూ మాట్లాడుకుందాం’ అని తాను మెసేజ్ పెట్టానని, ‘సరేన'టూ శ్రీనివాస్ తన మెసేజ్కు సానుకూలంగా స్పందించాడని వివరించారు. రాత్రి 7 గంటలకల్లా ఇంట్లో ఉంటానని చెప్పాడని.. 8 గంటలైనా రాకపోవడంతో తాను ఆందోళన చెందానని వెల్లడించారు. అలోక్ భార్యకు ఇతర స్నేహితులకు కూడా ఫోన్ చేసినట్టు చెప్పారు. ‘‘తర్వాత నేను భోజనం చేస్తూ అలవాటుగా ఫేస్బుక్ చూస్తున్నా. అందులో ఒక వీడియో.. కాల్పులు జరిగాయని! ‘మళ్లీ ఎక్కడో ఏదో జరిగినట్టుంది.. ఎవరో గాయపడి ఉంటారు’ అనుకుంటుండగా.. ‘ఆస్టిన్స్’ పేరు కనిపించింది. కాల్పుల బాధితులను యూనివర్సిటీ ఆఫ్ కాన్సస్ హాస్పిటల్కు తీసుకెళ్లారని అందులో చదివి వెంటనే బయల్దేరా.. గ్యారేజ్ దాకా వెళ్లి.. అక్కడే కుప్పకూలిపోయా. తర్వాత మా ఇంటికి ఇద్దరు పోలీసులు వచ్చారు. నా పేరు, ‘శ్రీని’ పేరు, ఆయన పుట్టినరోజు అడిగారు. ఆ తర్వాత వాళ్లు చాలా సింపుల్గా.. ‘వియ్ ఆర్ సారీ’ అని చెప్పారు’’ అని సునయన వివరించారు. తర్వాత ఆమె కంగారుగా ఆస్పత్రికి చేరుకోగా సెక్యూరిటీ వాళ్లు తనిఖీల కోసం ఆపారు. అవతల నా భర్త చనిపోయారని చెప్పినా లోపలికి పంపలేదు’’ అని సునయన ఆ సమయంలో తాను పడిన నరకయాతనను గుర్తుచేసుకున్నారు.శ్రీనివాస్ ఇటీవలే తన తండ్రికి ఒక కారు కొనిచ్చారని.. కొడుకు ఇచ్చిన ఆ బహుమతి చూసి తన మామగారు ఎంతో గర్వించారని పేర్కొన్నారు. నవంబరులో అమెరికా అధ్యక్ష ఎన్నికల ఫలితాల తర్వాత తాను ఎంతగానో భయపడ్డానని.. భయంతో సరిగా నిద్ర కూడా పోయేదాన్ని కానని చెప్పారు. ‘ఈ దేశంలో మనం క్షేమంగా ఉండగలమా’ అని తాను ప్రశ్నిస్తే.. ‘ఏమీ భయం లేద’ంటూ తన భర్త భరోసాగా మాట్లాడేవాడని, అమెరికాను ఎంతగానో ప్రేమించేవాడని సునయన పేర్కొన్నారు. ‘‘మీరు నా ప్రేమను కోల్పోయేలా చేశారు. కానీ, నేను ఇక్కడ ప్రేమను పంచడానికి వచ్చానని అమెరికా ప్రజలకు తెలియజెప్పాలని ఉంది’’ అని సునయన పేర్కొన్నారు.
landan, fibravari 27: ‘‘aaroju austin bar(conss)loo kaalpulu jarigina vishayam naaku telisindigaanii.. chanipoyindi naa bhartenanna vishayam teliyaledu’’ ani srinivas koochibhotla bharya sunayana bbcc ichina interviewlo telipaaru. bharta maranamtho tana lokam okkasariga cheekataipoyindani aame aavedana velibuchaaru. fibravari 22 udayam aafiisuku veltuu tana bharta tanaku bai cheppadani.. aayannu praanaalatoe chuddam adhe aakharusari ani sunayana kantatadipettaaru. appatiki rendu rojulugaa raatripuuta intiki aalasyamgaa vastundadamto.. ‘eeroju work edaina unte intiki techuko. iddaram kalisi kasepu t taagutuu matladukundam’ ani taanu messeg pettaanani, ‘sarena'too srinivas tana mesejku saanukuulamgaa spandinchaadani vivarinchaaru. raatri 7 gantalakalla intlo untaanani cheppadani.. 8 gantalainaa rakapovadamto taanu aandolana chendaanani velladinchaaru. alok bhaaryaku itara snehitulaku kuudaa fon chesinattu cheppaaru. ‘‘tarvaata nenu bhojanam chestu alavaatugaa fasebook chustunna. andulo oka veedio.. kaalpulu jarigayani! ‘malli ekkado edho jariginattundi.. evaro gayapadi untaaru’ anukuntundagaa.. ‘austins’ paeru kanipinchindi. kaalpula baadhitulanu university af consus haspitalku teesukellaarani andulo chadivi ventane bayaldera.. gyarej daka velli.. akkade kuppakulipoya. tarvaata maa intiki iddaru poliisulu vachaaru. naa paeru, ‘srini’ paeru, aayana puttinaroju adigaaru. aa tarvaata vaallu chala simpulga.. ‘viy ar saarii’ ani cheppaaru’’ ani sunayana vivarinchaaru. tarvaata aame kangaarugaa aaspatriki cherukoga security vaallu tanikheela kosam aapaaru. avatala naa bharta chanipoyarani cheppina lopaliki pampaledu’’ ani sunayana aa samayamlo taanu padina narakayaatananu gurtuchesukunnaru.srinivas itivale tana tandriki oka kaaru konichaarani.. koduku ichina aa bahumati chusi tana maamagaaru entho garvinchaarani perkonnaru. navambarulo america adhyaksha ennikala phalitaala tarvaata taanu entagaano bhayapaddanani.. bhayamto sarigaa nidra kuudaa poyedaanni kaanani cheppaaru. ‘ee desamlo manam kshemangaa undagalama’ ani taanu prasniste.. ‘emi bhayam ledha’mtoo tana bharta bharosaga matladevadani, americanu entagaano preminchevaadani sunayana perkonnaru. ‘‘meeru naa premanu kolpoyela chesaru. cony, nenu ikkada premanu panchadaaniki vachanani america prajalaku teliyajeppaalani undi’’ ani sunayana perkonnaru.